L’Aniceto Sela recibió esti añu por primer vegada a los Sidrocoles, dientro d’un bayurosu programa d’actividaes tradicionales serondiegues cellebraes nel marcu’l magüestu -cestería, esportes tradicionales, tallerín de productos agrícoles, música, esposición de setes, baille’l país...-.
#000002
A lo llargo’l taller, pel que pasó la reciella d’ente tres y doce años, los escolinos deprendieron a mayar en duernu y cola mayaora rabil, pa lluéu prensar la mazana nel llagarín portatil y esfrutar d’unos vasinos de perbona sidre’l duernu. Seique dellos rapacinos conocíen ya’l procesu, por facelo en casa, foron asgaya los qu’enxamás vieren comu se facía y abondos tamién los que, veníos d’otros países, vivieron la esperiencia comu daqué novedoso dafechu, amosando toos muncho interés y permitiendo coles sos entrugues afondar nel tema la sidre, la so ellaboración y la cultura sidrera asturiana.
#000003